የቀድሞ የኬንያ ጠቅላይ ሚኒስትር በኬንያ ምርጫ ለአራተኛ ጊዜ እንደሚወዳደሩ አስታወቁ
የቀድሞው  የኬንያ ጠቅላይ ሚኒስትር  ራይላ ኦዲንጋ  በመጪው  ነሓሴ ወር ላይ በኬንያ  በሚደረገው   ምርጫ  ለአራተኛ  ጊዜ እንደሚወዳደሩ  አስታወቁ ።በአሁኑ ወቅት በሥልጣን ላይ የሚገኙት ፕሬዚደንት ኡሁሩ ኬንያታ  በበኩላቸው  የዘንድሮ ምርጫ   ፈታኝ  እንደሚሆን  ቢናገሩም  እንደሚያሸንፉ  ግን  እርግጠኛ መሆናቸውን  ገልጸዋል  ።የ72 ዓመቱ ራይላ ኦዲንጋ አሁንም አገራቸውን የመምራት ፍላጎታቸው አልቀነሰም ፡፡ የብርቱካናማ ዴሞክራሲ ንቅናቄ አራማጁ የናሽናል ሱፐር አሊያንስ ፖርቲ ናሳን በመምራት  በነሐሴ ወር ኬንያ ለምታካሂደው ብሔራዊ ምርጫ እንዲወዳደሩ በታላቅ ድጋፍ ተመርጧል፡፡ረይላ ኦዲንጋ ከ2008 እስከ 2012 ኬንያን በጠቅላይ ሚኒስትርነት የመሩ ሲሆን  ሥልጣናቸውን ተረክበው የነበረው በ2007 አጋማሽ የቀድሞውን ፕሬዝደንት ሙዋዩ ኪባኪን በእጩነት  አሸንፈው እንደነበር  ይታወሳል፡፡በ2013 ተመርጠው ሥልጣን የያዙት ፕሬዝደንት ኡሁሩ ኬንያታ ለአራተኛ ጊዜ የሚወዳደሩት ግራ ዘመሙ ሰው መርታት ችለዋል ፡፡ ፓርቲያቸው ናሳ ለህዝብ አገልግሎት ሰጪ ተቋማትን እንደ አዲሰ ማዋቀር፣ ታች ያለውን አስተዳደር ማጠናከር እና ሙስናን ከስሩ ለማጥፋት እንደ አብይ ግቡ ይዞ ነው የሚወዳደረው፡፡ኦዲንጋ በምርጫ ቅስቀሳ ወቅት የፀረ ሙስና አቋም መልዕክታቸውን አፅንኦት ሰጥተውታል፡፡ እኔ ከተመረጥኩ ለኬንያ አንድነትም ሰራለሁ ሲሉ በያዝነው ሳምንት በአስር ሺዎች የሚቆጠሩ ደጋፊዎቻው በተገኙበት ተናግረዋል፡፡ኦዲንጋ እስካሁን ባደረጉት የምርጫ ጉዞ ያልተጠበቀ ክስተት በመፍጠር ይታወቃሉ፡፡ከ2002 ጀምሮ ለፓርያቸው ተመራጮች የአሸናፊነት ሴራን በመጠንሰስም ስማቸው ይነሳል፡፡በመጨረሻው ሰዓት ኦዲንጋ በምርጫው እንደሚሳተፉ ይፋ መደረጉ ኬንያውያንን ግራ አጋብቷቸዋል፡፡ ለመገናኛ ብዙሃኑም ምርጫው አጓጊ እንዲሆን አድርጎታል ነው የተባለው፡፡ፕሬዝደንት ኡሁሩ ናሳ ፓርቲ በሚሊዮን ለሚቆጠረው ለሀገሬ ወጣት ስራ እሰጣለሁ ቢልም እውነታው ግን ከዚህ የራቀ ነው ይላሉ፡፡መንግስታቸው በሀገሪቱ የመጣውን ኢኮኖሚያዊ ለውጥ እና የወጣቶችን ተጠቃሚነት እንደ ስኬት ያነሳሉ፡፡ከራይላ ኦዲንጋ ጋር ለምርጫ መወዳደር ፈታኝ ቢሆንም ስራችን ያስመርጠናል ሲሉም በልበ ሙሉነት ተናግረዋል፡፡  ( ምንጭ: ቢቢሲና አልጀዚራ) 